 Rashidi: Sio masuala ya kuafikiana au kugongana, Uislamu ni mfumo kamili unaojitegemea kikamilifu, na umesimama katika misingi ya wazi, hata hivyo sitorefusha kuuelezea...Mwanazuoni huyu jina lake ni Ibnu Qayyim, amezungumza katika vitabu vyake kuhusu uhusiano kati ya moyo, nafsi na akili, lakini nitapenda kwanza kuashiria kuwa alichokisema kilikuwa ni kwa mujibu wa ufahamu ambao unaambatana pamoja na misingi ambayo ustaarabu wa Kiislamu umesimama, hivyo basi napenda kuunganisha mazungumzo yangu yaliyotangulia kwa kufafanua tofauti kati ya mfumo huu na madai ya nadharia ya Freud ambayo yametengeneza sehemu kubwa ya hali halisi ya jamii ya magharibi na maadili yake. 